text: Dømt for at smuglæse kærestes sms?er
  06 maj 2013 kl. 06.20
  En 29-årig mand fra Esbjerg er blevet dømt for at smuglæse kærestens sms'er, skriver jv.dk. Manden afslørede, at kæresten var utro.
  Manden havde en mistanke om, at kæresten var ham utro, og derfor greb han chancen og læste hendes beskeder. De afslørede, at hans mistanke var fuldstændig korrekt - kæresten havde en anden og havde formentlig haft det gennem længere tid.
  Det fik manden til at tage et billede af beskederne og sende dem videre til en fælles veninde, men det endte med at kæresten fik besked. Hun blev vred, og da de tidligere elskende nu lå i åben krig, valgte kvinden at gå hele vejen og hive sin 29-årige kæreste gennem flere år i retten, skriver jv.dk.
  Det er ikke ulovligt at være utro, men det er ulovligt at smuglæse andres sms'er.
  Manden erkendte sig skyldig, og byretten idømte ham derfor fire dagbøder på hver 500 kroner. Desuden skal han betale sagens omkostninger.
  